{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Godišnjeg programa rada HAKOM-a za 2024."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Antonio ","Godišnji program rada HAKOM-a za 2024.","Potrebno uvesti aplikacija za radio prema gluhih osoba da mogu čitati informacija  za radio vijesti,hitno obavjestili itd","Primljeno na znanje","HAKOM podržava svako povećanje pristupačnosti i ispitat će tehničke mogućnosti uvođenja jedne takve aplikacije."]
[2,"Telemach Hrvatska d.o.o.","Elektroničke komunikacije,\nInspekcijski nadzori","Kako je Telemach Hrvatska d.o.o. i do sada isticao u postupcima savjetovanja, smatramo da se test ekonomske replikacije (ERT) mora primijeniti u trenutku primjene deregulacije tržišta i ukidanja dosadašnjih regulatornih obveza HT-a. Uzimajući u obzir rokove i propisani postupak da bi se ERT mogao primijeniti, jasno je da se već sada kasni i da do primjene istog neće doći u trenutku deregulacije.  To će SMP-u ostaviti period bez ikakve regulacije, a u kojem će slobodno moći visokom veleprodajnom i niskom maloprodajnom cijenom dodatno istisnuti alternativne operatore. Apeliramo na HAKOM da se ERT primijeni u vremenu i na način koji će osigurati zaštitu tržišta, a za što I. kvartal 2024. godine predstavlja zakašnjeli datum završetka.","Primljeno na znanje","Primjena testa ekonomske replikacije (ERT) je moguća sukladno odredbama članka 93. Stavak 8. ZEK-a i neovisna je o SMP statusu – primjenjiva je na sve slučajeve kada bilo koji operator traži pristup mreži bilo kojeg operatora u točki pristupa koje se nalazi iza prve sabirne ili razdjelne točke (gledajući u smjeru od krajnjeg korisnika prema mreži). HAKOM će ERT model imati do kraja 2023. te će ga moći početi primjenjivati od početka 2024. kao što je i predviđeno GPR-om."]
[3,"Telemach Hrvatska d.o.o.","Elektroničke komunikacije,\nInspekcijski nadzori","Telemach Hrvatska d.o.o. smatra II. kvartal 2024. godine neprihvatljivo kasnim rokom za usklađenje dokumenta Metodologije testa istiskivanja marže (MST). Obzirom na novi regulatorni okvir koji je rezultat HAKOM-ovih Analiza tržišta za širokopojasni pristup od 27. srpnja 2023. godine, a kojima je dereguliran SMP usprkos protivljenju svih drugih sudionika na tržištu, smatramo da je u takvim uvjetima od krucijalne važnosti da HAKOM izvršava svoju obvezu promicanja i osiguravanja učinkovitog tržišnog natjecanje putem preostalih raspoloživih regulatornih mjera, između ostalog učinkovitim MST-om. Kako smo prethodno u više navrata ukazivali HAKOM-u, MST je više godina neučinkovit, a Metodologija sadrži manjkavosti koje su omogućile SMP Grupi da bez posljedica istiskuje maržu operatora na tržištu. Slijedom navedenog, nužno je da HAKOM hitno i bez odgode krene u izmjene Metodologije i istu izmijeni na način da se zaustavi daljnje istiskivanje marže operatora od strane HT Grupe. Tako izmijenjena Metodologija mora se početi primjenjivati što prije, već do kraja ove godine, a nikako tek u II.kvartalu 2024. jer će u suprotnom nastajati daljnja nepopravljiva šteta na tržištu.  \nSkrećemo pažnju i da je izmjena Metodologije u svrhu usklađenja s Analizama tržišta veleprodajnog širokopojasnog pristupa prethodno od strane HAKOM-a najavljena za IV. kvartal 2023. godine, u usvojenom Godišnjem programu rada HAKOM-a za 2023. godinu, te ne vidimo nikakav opravdani razlog da bi se taj postupak odgađao.","Primljeno na znanje","Primjena testa ekonomske replikacije (ERT) je moguća sukladno odredbama članka 93. Stavak 8. ZEK-a i neovisna je o SMP statusu – primjenjiva je na sve slučajeve kada bilo koji operator traži pristup mreži bilo kojeg operatora u točki pristupa koje se nalazi iza prve sabirne ili razdjelne točke (gledajući u smjeru od krajnjeg korisnika prema mreži). HAKOM će ERT model imati do kraja 2023. te će ga moći početi primjenjivati od početka 2024. kao što je i predviđeno GPR-om.\nPRIMLJENO NA ZNANJE:\n\nHAKOM je u postupku nabave konzultantskih usluga za podršku kod izmjene Metodologije MS testa i usklađivanja MST modela s tom metodologijom. S obzirom na procedure koje je potrebno provesti kod donošenja takve metodologije, HAKOM smatra realnim da to bude tijekom 2. tromjesečja 2024. Rok koji se predlaže, tj. kraj 2023., nije realan ako se uzme u obzir da je potrebno izraditi prijedlog nove metodologije, provesti javno savjetovanje od barem 30 dana, obraditi komentare s javnog savjetovanja i pripremiti Metodologiju za postupak notfikacije Europskoj komisiji, provesti postupak notifikacije te usvojiti konačnu odluku. Istina je da je HAKOM u GPR za 2023 predividio usvajanje Metodologije u svrhu usklađenja s Analizama tržišta veleprodajnog širokopojasnog pristupa prethodno od strane HAKOM-a za IV. kvartal 2023. godine, međutim, zbog usvajanja samih analiza tržišta kasnije nego što je to bilo planirano, predviđen je novi rok. Što se tiče paušalnih tvrdnji o neučinkovitosti trenutog MS testa, za koje se ne iznose nikakvi dokazi, one se ne prihvaćaju."]